
Διορθώσεις Σφαλμάτων 

Διορθώσεις Σφαλμάτων στο Π.Δ. 491/5.10.88 αρμοδιότη¬ 
τας Υπουργείου Υγείας, Πρόνοιας και Κοινωνικών Ασφα¬ 


λίσεων . 2 

ΔΙ ΑΤΑΓΜΑΤ Α 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 48 (1) 


Ίδρυση Γυναικείου Κοινοβιακού Ησυχαστηρίου Αναλήψεως του 

Κυρίου Σκούρτα Νοιωτίας ης Ιεράς Μητροπόλεως Θηβών και 

Λεβαδείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

α) του άρθρου 39 παρ. 10 του Ν. 590/1977 (ΦΕΚ 146/77 
τ.Α’) «περί του καταστατικού χάρτου της Εκκλησίας της Ελλά¬ 
δος». 

β) των άρθρων 108 και επόμενα του Αστικού Κώδικα. 

2. Την υπ’ αριθμ. 8443/20.6.1985 συμβολαιογραφική 
πράξη της συμβολαιογράφου Αθηνών Ιωάννα-Ευσταθία Ζαφει- 
ριάδη με την οποία συνίσταται στην θέση Σκούρτα Βοιωτίας 
Ίδρυμα γυναικείου Κοινοβιακού Ησυχαστηρίου με την επωνυμία 
«Αναλήψεως του Κυρίου, Σκούρτα Βοιωτίας». 

3. Το υπ’ αριθμ. 389/13.6.1988 έγγραφο του Σεβασμιώτα- 
του Μητροπολίτη Θηβών και Λεβαδείας, με το οποίο ενέκρινε 
στη συνεδρίαση της 23.6.1988 την σύσταση του αναφερομένου 
Ησυχαστηρίου, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Εγκρίνουμε τη γενομένη με την υπ’ αριθμ. 8443/20.6.1985 
συμβολαιογραφική πράξη της συμβολαιογράφου Αθηνών Ιωάν¬ 
νας Ευσταθίας Ζαφειράκη, σύσταση Ιερού γυναικείου Κοινοβια- 
κού ιδρύματος (Ησυχαστηρίου) με την επωνυμία «Αναλήψεως 
του Κυρίου Σκούρτα Βοιωτίας». 

Το ίδρυμα αυτό το οποίο είναι νομικό πρόσωπο ιδιωτικού δι¬ 
καίου τελεί κάτω από την εποπτεία του εκάστοτε Μητροπολίτη 
Θηβών και Λεβαδείας και διέπεται από τον οργανισμό του. Κυ¬ 
ρώνουμε τον οργανισμό του Ιερού γυναικείου Κοινοβιακού Ιδρύ¬ 
ματος (Ησυχαστηρίου) «Αναλήψεως του Κυρίου, Σκούρτα Βοιω¬ 


τίας», που αποτελείταί από 41 (σαράντα ένα) άρθρα και δύο μετα¬ 
βατικές διατάξεις και καταχωρίζεται κατωτέρω. 

ΟΡΓΑΝΙΣΜΟΣ (ΚΑΤΑΣΤΑΤΙΚΟ) 

ΙΕΡΟΥ ΓΥΝΑΙΚΕΙΟΥ ΗΣΥΧΑΣΤΗΡΙΟΥ 
Η ΑΝΑΛΗΨΗ ΤΟΥ ΚΥΡΙΟΥ 
ΣΚΟΥΡΤΑ ΒΟΙΩΤΙΑΣ 

Άρθρο Ιο 

Στη θέση Σκούρτα Βοιωτίας και σε κτήμα που ανήκει κατά συ¬ 
γκυριότητα αδιαίρετα και κατά ισομοιρίαστις: 1. Ερασμία κόρη 
Αποστόλου Κυριακοπούλου, 2. Παρασκευή κόρη Αθανασίου 
Ρούσσου, 3, Ευαγγελία κόρη Αποστόλου Κυριακοπούλου και 4. 
Βασιλική κόρη Περικλή Φιλίππου, ιδρύεται παρθενώνας ευσεβών 
και εναρέτων γυναικών με την επωνυμία «Ιερό Γυναικείο Ησυχα¬ 
στήριο Η ΑΝΑΛΗΨΗ ΤΟΥ ΚΥΡΙΟΥ Σκούρτα Βοιωτίας» που 
συστάθηκε με τον απαράβατο όρο να λειτουργεί δια παντός σαν 
Νομικό πρόσωπο ιδιωτικού Δικαίου, αυτοτελές, αυτοδιοίκητο και 
ανεξάρτητο, υπαγόμενο κάτω από την πνευματική εξουσία του 
εκάστοτε Μητροπολίτη Θηβών και Λεβαδείας. 

Άρθρο 2ο 

Τα κανονικά δικαιώματα τα οποία μπορεί να ασκεί στο Ησυ¬ 
χαστήριο ο οικείο Μητροπολίτης είναι τα ακόλουθα. 

Ιο. Η γενική πνευματική εποπτεία και παρακολούθηση της 
κατά Χριστόν διαβίωσης των ευσεβών μοναχών ή δοκίμων γυ¬ 
ναικών που εγκαταβιώνουν σε αυτό. 

2ο. Η έγκριση και τέλεση της κουράς αυτών που προτείνεται 
από τη Γερόντια του Ησυχαστηρίου δοκίμων σε ρασοφόρους μετά 
την πάροδο του οριζομένου χρόνου, εάν και εφόσον αυτές έχουν 
αποκτήσει τα κανονικά προσόντα που προαπαιτούνται και αυτά 
μετά την πάροδο του απαιτουμένου χρόνου και την ύπαρξη σχετι¬ 
κών προσόντων σε μεγαλόσχημους. Σε περίπτωση κωλύματος ο 
Μητροπολίτης μεταβιβάζει εγγράφως το δικαίωμα αυτό στον 
πνευματικό του Ησυχαστηρίου. 

3ο. Ο διορισμός ιερομονάχου που υποδεικνύεται από τη Γερό¬ 
ντια του Ησυχαστηρίου και που κατέχει τα σχετικά προσόντα ως 
εφημερίου και πνευματικού του Ησυχαστηρίου, ο οποίος δεν μπο¬ 
ρεί να έχει καμμία ανάμειξη στη διοίκηση και διαχείριση του ιδρύ¬ 
ματος. 

4ο. Η μνημόνευση του Μητροπολίτη όπως καθορίζεται από 
την τάξη της Εκκλησίας. 

5ο. Η άσκηση από Αυτόν της πειθαρχικής εξουσίας στις αδελ¬ 
φές μοναχές και δόκιμες που έχουν υποπέσει σε βαρύτατα παρα¬ 
πτώματα μετά από πρόταση πάντοτε και εισήγηση της Γερό¬ 
ντιας. 

Η διαδικασία ΐης αποβολής θα γίνεται σύμφωνα με το Νόμο 

των Εκκλησιαστικών δικαστηρίων σε περίπτωση που αρνείται 
αυτή που αποβάλλεται. 

Αρθρο 3ο 

Σκοπός του Ιδρύματος ορίζεται η πνευματική, ηθική και Θρη¬ 
σκευτική εξύψωση και η αφοσίωση στον Κύριο ευσεβών γυναικών 
που έχουν την έφεση να υπηρετήσουν ως μοναχές το Θεό και την 
κοινωνία με θρησκευτικά και φιλοκοινωνικά έργα (ιεραποστολή, 
φιλανθρωπία, φιλοξενία και κοινωνική προσφορά). Ο σκοπός αυ¬ 
τός με κανένα λόγο και σε καμμιά περίπτωση δεν μπορεί να τρο¬ 
ποποιηθεί, να μεταβληθιιί ή να αντικατασταθεί, παρά μόνο εάν ζει 
μια από τις κτήτορες και ιδρύτριες και αποφασίζουν γι’ αυτή τη 
μετατροπή οι μοναχές που αποτελούν την Αδελφότητα του Ησυ¬ 
χαστηρίου με την πλειαψηφία των 4/5. 

Αρθρο 4ο 

Όλες οι αδελφές που ζούν στο Ησυχαστήριο αποτελούν Χρι¬ 
στιανική κοινοβιακή αδελφότητα που ακολουθεί τους αρχέτυπους 
θεσμούς των κοινοβιακών Μονών της Ορθοδόξου Εκκλησίας. 

Αρθρο 5ο 

Οι γυναίκες που ζουν στο Ησυχαστήριο σαν μοναχές πρέπει 
απαραίτητα να είναι άγαμες ή χήρες και να ζούν αυτές βίο αγνό 
και ανεπίληπτο αφοσιωμένες στην εξυπηρέτηση του Θεού και της 
Κοινωνίας. 

Αρθρο 6ο 

Για να γραφεί κάποια μεταξύ των μελών του Ησυχαστηρίου 
ως δόκιμη μοναχή απαιτούνται τα ακόλουθα προσόντα, επί πλέον 
δε πάντοτε έγκριση της Γερόντιας και των αρχικών ιδρυτριών εάν 
ζουν αυτές, 

1. Αγαμία ή χηρεία και ηλικία 18 έως 50 ετών; 

2. Έγγραφη αίτηση προς το Ησυχαστήριο που υποβάλλεται 
μετά παρέλευση τρίμηνης παραμονής σε αυτό της υποψήφιας δό¬ 
κιμης, για να παρακολουθείται κατά το διάστημα αυτό από τις 
υπεύθυνες αδελφές η ζωή και γενικά η διαγωγή της. 

3. Αρτιμέλεια καί υγεία σωματική και πνευματική που βεβαι¬ 
ώνεται από γιατρό που ορίζεται από το Ησυχαστήριο. Αποκλείε¬ 
ται απολύτως προερχόμενη από άλλο Ησυχαστήριο ή Μονή, 
εκτός εξαιρετικών περιπτώσεων για τις οποίες αποφασίζει η Γε¬ 
ρόντια, οι ιδρύτριες και'οι κτητόρισσες εφόσον αυτές ζουν. 

Για ΐην πρόσληψη γυναικών ως μοναχών ηλικίας μικρότερης 
των 18 ή μεγαλύτερης των 50 ετών μπορεί να αποφασίσει αιτιο¬ 
λογημένα η Γερόντια ίου Ησυχαστηρίου. 

Αρθρο 7ο 

Σαν χρόνια δοκιμασίας ορίζονται μέχρι τρία (3) για την από¬ 
κτηση δικαιώματος κούρας ή ρασοφορίας της δόκιμης και τουλά¬ 
χιστον ένα (1) σε μεγαλόσχημη της ρασοφόρου μοναχής. 

Σαν βάση για την κρίση αδοκιμότητας λαμβάνονται υπ’ όψη 
μόνο συγκεκριμένες πράξης και γεγονότα που αντίκεινται γενικά 
στην ηθική και μοναχική ζωή. 

Αρθρο 8ο 

Πριν από κάθε εγγροιφή της υποψήφιας στις δοκιμές είναι υπο¬ 
χρεωμένη αυτή να απαγγείλλει μέσα στο Ναό, παρουσία της 
Ηγουμένης και της Γερόντιας του Ησυχαστηρίου βεβαίωση και 
δηλώσει ότι ασπάζεται απολύτως και ολοσχερώς όλες τις διατά¬ 
ξεις του παρόντος καταστατικού και υποχρεώνεται αυτή να τηρεί 
απαρέγκλιτα αυτές σε όλη τη διάρκεια της εγκαταβίωσης της στο 
Ησυχαστήριο/ 

α. Αυτή που γίνεται δεκτή σαν δόκιμη αδελφή και γράφεται 
σύμφωνα με τα προηγούμενα στ δοκιμολόγιο δοκιμάζεται για 
τρία (3) χρόνια, τα οποία μπορεί να αυξήσει ή να μειώσει η γερό¬ 
ντια με πρόταση της Ηγουμένης ανάλογα με την επίδοσή της στις 
πνευματικές απαιτήσεις και ασκήσεις της κοινοβιακής ζωής. 

β. Αυτή που γράφεται στο δοκιμολόγιο παραδείνει όλα τα 
υπάρχοντά της για φύλαξη από την αδελφότητα, ώστε εάν πριν 


την ρασοφορία της φύγει η αποβληθεί από το Ιερό Ησυχαστήριο 
να μην έχη καμμία οικονομική αξίωση επιπλέον από αυτά που 
κατέθεσε εκείνη σε είδος ή σε χρήμα. 

γ. Δόκιμη μοναχή εάν εγκαταλείψει το ιερό Ησυχαστήριο γίνε¬ 
ται πάλι δεκτή εφόσον συμφωνήσουν σε αυτό η Ηγουμένη, ο 
Πνευματικός και η Γερόντια. 

δ. Μετά την κανονική δοκιμασία η δόκιμη μοναχή με πρόταση 
της Ηγουμένης του Πνευματικού με απόφαση της γερόντιας και 
με έγκριση και ευλογία του οικείου Επισκόπου προχειρίζεται σε 
ρασοφόρα. 

Η ρασοφορία τελείται από τον σεβασμιότατο Μητροπολίτη 
Θηβών και Λειβαδείας. Όταν κωλύεται Αυτός με έγγραφη 
εντολή του τελεί την κουρά ο πνευματικός του ιερού Ησυχαστη¬ 
ρίου. Οι ίδιες διατυπώσεις τηρούνται και σε περίπτωση προχειρί- 
σεως ρασοφόρου σε μεγαλόσχημη. 

ε. Οι δόκιμες μοναδές επειδή δεν είναι μέλη της αδελφότητας 
του Ιερού Ησυχαστηρίου δεν παρευρίσκονται στις Γενικές Συνε¬ 
λεύσεις της και εάν με την άδεια της Γερόντιας παρευρεθούν δεν 
έχουν δικαίωμα ψήφου. 

Η δοκιμή γίνεται μέλος της αδελφότητας μόνο με την μονα¬ 
χική κουρά. 

στ. Ρασοφόρα ή μεγαλόσχημη-μοναχή που προέρχεται από 
άλλη αδελφότητα δεν γίνεται δεκτή εκτός εάν αποφασίσουν τα 
τρία τέταρτα (3/4) του συνόλού των μελών της αδελφότητας. 

ΔΙΟΙΚΗΣΗ ΤΟΤ ΗΣΥΧΑΣΤΗΡΙΟΥ 
Αρθρο 9ο 

Η διοίκηση του Ησυχαστηρίου όσο αφορά το πνευματικό μέρος 
έχει ανατεθεί αποκλειστικά και μόνο στην Ηγουμένη όσο αφορά 
το υπόλοιπο διοικητικό, διαχειριστικό στην ηγούμενη δε διμελή, 
τριμελή ή τετραμελή γερόντια και διμελή επιτροπή. 

Η αδελφότητα είναι το Ανώτατο διοικητικό όργανο του Ησυ¬ 
χαστηρίου. 

ΠΕΡΙ ΤΗΣ ΗΓΟΥΜΕΝΗΣ 

Αρθρο 10ο 

Η ηγουμένη που είναι πνευματική μητέρα της αδελφότητας 
ασκεί όλη την πνευματική εξουσία σε όλες τις αδελφές μέλη του 
Ησυχαστηρίου, παρακολουθεί άγρυπνα και εποπτέει τη ζωή κάθε 
αδελφής όπως και όλη τη λειτουργία του ησυχαστηρίου. Ρυθμίζει 
την εγκαταβίωση με αφοσίωση, ευσέβεια και φόβο Θεού των μο¬ 
ναχών παρακολουθεί την ακριβή από αυτές τήρηση των θρησκευ¬ 
τικών καθηκόντων τους και υποχρεώσεων δίνοντας αυτή πρώτη 
και πάντοτε και σε όλα το παράδειγμα. 

Επιπλέον εποπτεύει την πλήρη και ακριβή εκτέλεση των δια- 
κονημάτων που έχουν ανατεθεί από την Γερόντια σε κάθε μια 
αδελφή και την επιμελή και ακριβή εκτέλεση των εργασιών τους. 

Αρθρο 11ο 

Η ηγουμένη προϊσταται της Γερόντιας, της Επιτροπής και των 
Συνελεύσεων της Αδελφότητας. Σε περίπτωση κωλύματος ανα¬ 
πληρώνεται από αυτή που έχει τα πρεσβεία της κουράς μεταξύ 
των αδελφών σε καθένα από τα παραπάνω Διοικητικά Όργανα. 
Κάθε φορά που η Ηγουμένη λόγω κωλύματος απο μακρά αρρώ¬ 
στια ή από άλλο λόγο αδυνατεί να ασκήσει τα καθήκοντά της η 
Γερόντια ορίζει ένα από τα μέλη της σαν τοποτηρήτρια. 

Η τοποτηρήτρια αυτή ασκεί όλα τα καθήκοντα και κατέχει όλα 
τα δικαιώματα της Ηγουμένης που ορίζονται από το παρόν κατα¬ 
στατικό. Μετά την ανάρωση όμως της Ηγουμένης αμέσως πάύει 
να ασκή τα καθήκοντα της τοποτηρήτριας και μεταβιβάζονται 
αυτά αυτοδίκαια στην Ηγουμένη που επανέρχεται. 

Αρθρο 12ο 

Η ηγουμένη είναι ισόβια, εκτός εάν αυτή εκτραπεί η αποδει- 
χθεί ανεπαρκής σωματικά ή πνευματικά δια την άσκηση των κα¬ 
θηκόντων της και δεν επανορθώσει αυτή τον εαυτό της μετά από 
τρεις γραπτές νουθεσίες και παρατηρήσεις της Γερόντιας ή απο- 

δειχθή ότι είναι αδύνατη η σωματική ή πνευματική της θεραπεία, 
οπότε και στις δύο περιπτώσεις παύεται.αυτή με απόφαση της 
αδελφότητας που συγκαλείται γιαυτό από την Γερόντια. 

Σε αυτή την περίπτωση δεν προεδρεύει της αδελφότητας ή 
προς απόλυση Ηγούμενη αλλά η έχουσα τα πρεσβεία της κουράς 
αδελφή μοναχή. 

Αρθρο 13ο 

Η ηγούμενη εκλέγεται από την Ολομέλεια της Αδελφότητας 
που συνέρχεται σε συνεδρίαση μέσα στο Ναό μετά από πρόσκληση 
της Γερόντιας. 

Η πρόσκληση γίνεται τρεις φορές προς τις αδελφές κατά την 
ώρα της τράπεζας πριν από πέντε ολόκληρες μέρες από την 
ημέρα που έχει ορισθεί για την εκλογή. 

Από αυτές η πρώτη γίνεται την επομένη του ορισμού της ημέ¬ 
ρας, η δεύτερη μετά από δύο μέρες από την πρώτη και η τρίτη 
την προηγουμένη από την εκλογή ημέρα. 

Αρθρο 14ο 

Η εκλογή γίνεται με μυστική γραπτή ψηφοφορία μέσα στο Ναό 
του Ησυχαστηρίου. -Σαν υποψήφιες για το αξίωμα της Ηγουμέ- 
νης προτείνονται από την Γερόντια δύο από τις παλαιότερες κατά 
την κουρά αδελφές μοναχές που διακρίνονται για τη σύναιση, το 
μοναχικό ήθος, τη μόρφωση, την αμεροληψία και γενικά την διοι¬ 
κητική ικανότητα. Μετά από προσευχή γίνεται η εκλογή που 
εποπτεύει τριμελής εφορευτική επιτροπή που εκλέγεται από την 
αδελφότητα με φανερή ψηφοφορία κατά την τράπεζα τρεις μέρες 
πριν την εκλογή. 

Μετά το τέλος της εκλογής με την φροντίδα της Επιτροπής αυ¬ 
τής συντάσσεται πρακτικό που αναφέρεται με λεπτομέρεια και 
ονομαστικά στις αδελφές μοναχές που πήραν μέρος στην εκλογή 
και τις ψήφους που ξεχωριστά έλαβε κάθε μια από τις δύο υποψή¬ 
φιες όπως αυτή που αναδεικνύεται ηγουμένη επειδή έλαβε περισ¬ 
σότερες ψήφους από τις υποψήφιες. 

Το πρακτικό αυτό καταχωρείται στο βιβλίο πρακτικών που 
υπογράφεται από όλες τις αδελφές που πήραν μέρος στην εκλογή. 
Στην ψηφοφορία δεν έχουν δικαίωμα να πάρουνμέρος οι δόκιμες 
μοναχές αλλά μόνο οι ρασοφόρες και μεγαλόσχημες. Η εκλεγ¬ 
μένη σαν ηγουμένη μετά την κανονισμένη προσευχή μέσα στον 
Ναό και την υπογραφή των πρακτικών (αφού προηγουμένως 
υποβληθεί αντίγραφο τους στον οικείο Μητροπολίτη προς γνώση 
του και παροχή της ευλογίας του για την εγκαθίδρυσή της) ανα¬ 
λαμβάνει αυτή την άσκηση των καθηκόντων της. 

Αρθρο 15ο 

Η εκλογή της ηγουμένης δεν μπορεί να ορισθεί και να γίνει αρ¬ 
γότερα από την παρέλευση ενός μηνός από την ημέρα της κένω¬ 
σης της θέσης είτε λόγω παραίτησης είτε λόγω παύσης της ηγου¬ 
μένης. 

ΠΕΡΙ ΤΗΣ ΓΕΡΟΝΤΙΑΣ 

Αρθρο 16ο 

Η Γερόντια μαζί με την ηγουμένη σαν πρόεδρο και αρχηγό 
αποτελεί το ανώτατο διοικητικό όργανο του Ησυχαστηρίου και 
αποφασίζει για κάθε ζήτημα που υπερβαίνει τη δικαιοδοσία της 
Επιτροπής. 

Ορίζει στην αρχή κάθε έτους τα πρόσωπα των αδελφών για τα 
διάφορα διακονήματα και τις διάφορες υπηρεσίες και εργασίες 
του Ησυχαστηρίου των οποίων η θητεία ορίζεται σύμφωνα με τις 
ανάγκες του Ιερού Ησυχαστηρίου και μπορεί να παραταθεί με 
απόφαση της γερόντιας. 

Επίσης εκλέγει την οικονόμο και τη γραμματέα του Ησυχα¬ 
στηρίου. Η γραμματέας είναι μόνιμη, μπορεί όμως να αντικατα- 
σταθεί από την Ηγουμένη με εισήγησή της προς την γερόντια, η 
οποία και ορίζει την αντικαταστάτρια. Η αντικατάσταση προτεί- 
νεται είτε λόγω αρρώστιας είτε λόγω ανεπάρκειας της γραμμα¬ 
τέας. Η γερόντια με την Επιτροπή του Ησυχαστηρίου ασκεί κάθε 


πράξη διαχείρισης εφόσον αυτή είναι κατώτερη του ποσού των 
εκατό χιλιάδων (100.000) δραχμών. Εάν αυτή είναι ανώτερη 
των εκατό χιλιάδων (100.000) δραχμών ασκείται από την Γερό¬ 
ντια και όχι από την εντολοδόχο Επιτροπή. Η Γερόντια έχει όλη 
την οικονομική Διεύθυνση του Ησυχαστηρίου και ενεργεί και δια¬ 
σφαλίζει το ησυχαστήριο αδιάσπαστα και με απόλυτη νομιμότητα 
και σκοπιμότητα των διαχειριζομένων. Η Γερόντια ασκεί επι¬ 
πλέον και την πειθαρχική εξουσία και τον έλεγχο στις αδελφές του 
Ησυχαστηρίου που πέφτουν σε παράπτωμα για τα οποία το πιο 
κάτω 28ο άρθρο του παρόντος. 

Κανένα μέλος της Γερόντιας δεν έχει το δικαίωμα κυριαρχικής 
επιβολής ή ελέγχου αδελφής παρά μόνο ολόκληρο το σώμα της 
Γερόντιας ή η Ηγουμένη στο κύκλο της δικαιοδοσίας της. Τέλος 
η Γεροντία αποφασίζει για κάθε ζήτημα του Ησυχαστηρίου για το 
οποίο προβλέπεται η διακαιοδοσία της με διάταξη του παρόντος 
καταστατικού. 

Αρθρο 17ο 

ο αριθμός των μελών της Γερόντιας εκτός της Ηγουμένης ορί¬ 
ζεται σε τρία (3) μέλη. Η Γερόντια θεωρείται σε απαρτία εάν 
εκτός της Ηγουμένης παρευρίσκονται και δύο μέλη. Οι αποφά¬ 
σεις της Γεροντίας βγαίνουν με πλειοψηφία σε περίπτωση όμως 
ισοψηφίας υπερισχύει η γνώμη της μερίδας όπου συγκαταλέγεται 
και η Ηγουμένη. 

Άρθρο 18ο 

Η Γερόντια συνεδριάζει όποτε υπάρχει ανάγκη προσκαλείται 
από την Ηγουμένη και τηρείται σε κάθε Συνεδρίαση της πρακτικό 
από τη Γραμματέα που παρευρίσκεται χωρίς ψήφο και γνώμη 
(εάν αυτή δεν είναι μέλος της). Όλα τα μέλη οφείλουν κατά τη 
διάρκεια της Συνεδρίασης να συμπεριφέρονται μεταξύ τους με 
απόλυτο σεβασμό και να δείχνουν απόλυτη υποταγή και εξαίρετο 
σεβασμό προς την ηγουμένη του Ησυχαστηρίου. Οι αδελφές που 
τυχόν διαφωνούν πρέπει με σεμνότητα, υποτακτικότητα και σε¬ 
βασμό να διατυπώνουν την τυχόν αντίθετο γνώμη .τους, να εκθέ¬ 
τουν με σαφήνεια και πραότητα αυτήν με πνεύμα ταπηνότητας 
προς την καθηγουμένη και προεδρεύει της,Γερόντιας. 

Άρθρο 19ο 

Τα μέλη της Γερόντιας εκλέγονται από την αδελφότητα που 
συγκαλείται από τη Γ εροντία μεταξύ των αδελφών που διακρίνο- 
νται για τη μοναχική πειθαρχία, την υποτακτικότητα, τη σύ- 
ναιση, το ήθος και το σεβασμό τους προς τους σκοπούς του ιδρύ¬ 
ματος. Η διαδικασία της εκλογής τους είναι όμοια με την εκλογή 
της Ηγουμένης όπως προβλέπεται από το παρόν και γνωστο¬ 
ποιούνται στον οικείο Μητροπολίτη τα ονόματα των εκλεγμένων 
μελών προς γνώση και παροχή της ευλογίας του. 

Τα μέλη της γερόντιας είναι ισόβια εκτός εάν εκτραπούν και 
γίνουν ανεπαρκή λόγω πνευματικής ή σωματικής ανικανότητας 
και μετά από τρίτη νουθεσία δεν σωφρονισθούν οπότε παύονται 
από την αδελφότητα με εισήγηση της Γερόντιας από την οποία 
στη συνέχεια προσκαλείται σε συνεδρίαση για τον καθορισμό νέων 
μελών. 

Άρθρο 20ο 

Η επιτροπή που είναι μαζί με την ηγούμενη τριμελής αποτελεί 
το άμεσο εκτελεστικό όργανο της Γ εροντίας του Ησυχαστηρίου. 
Η Επιτροπή που είναι εντολοδόχος της Γερόντιας εκτελεί κάθε 
απόφασή της και λύνει κάθε ζήτημα επείγον που χρειάζεται 
άμεση λύση. Έχει δικαιοδοσία να αποφασίσει για κάθε δαπάνη 
που δεν ξεπερνάει το ποσό των εκατό χιλιάδων (100.000) δραχ¬ 
μών, ενώ για μεγαλύτερο ποσό υποχρεώνεται και ευθύνεται η Γε¬ 
ρόντια. 

Άρθρο 21ο 

Η Επιτροπή ορίζει ένα από τα μέλη της εκτός από την ηγου¬ 
μένη για τα καθήκοντά της ταμία. Η,ταμίας με την έποπτεία και 
της Ηγουμένης πραγματοποιεί κάθε είσπραξη ή πληρωμή όσο 

αφορά τα έξοδα χαι έσοδα κάθε μέρας και φυλάει σε σχετικό φά¬ 
κελο όλα τα δικαιολογητικά κάθε δαπάνης του Ησυχαστηρίου. 
Επίσης γράφει στο σχετικό βιβλίο κάθε ε'ισφορά οποιουδήποτε 
Χριστιανού υπέρ του Ιερού Ησυχαστηρίου. 

Άρθρο 22ο 

Μετά τη λήξη κάθε έτους η ταμίας του εποπτεύεται από την 
ηγούμενη συντάσσει μέσα στο δεύτερο δεκαπενθήμερο του Ια¬ 
νουάριου του επομένου έτους τον απολογισμό των δαπανών και 
εξόδων που έγιναν και τον περασμένον χρόνον όπως και των εσό¬ 
δων από οποιοδήποτε πόρο του Ιερού Ησυχαστηρίου. Ο Ισολογι¬ 
σμός αυτός υπογράφεται από την Ηγουμένη και την ταμία εγκρί- 
νεται και από την Γερόντια και περνάει στην αδελφότητα του Ιε¬ 
ρού Ησυχαστηρίου για τελική έγκριση. Αντίγραφό του υποβάλλε¬ 
ται στον οικείο Μητροπολίτη προς γνώση του. 

ΤΑ ΜΕΛΗ ΤΗΣ ΑΔΕΛΦΟΤΗΤΑΣ 
Άρθρο 23ο 

α. Όλες οι αδελφές μοναχές και δόκιμες είναι υποχρεωμένες 
να ζουν σύμφωνα με τις διατάξεις περί μοναχισμού της Ορθόδο¬ 
ξης Ανατολικής Εκκλησίας, 1 δηλαδή με ευσέβεια και εγκράτεια, 
υπακοή, σωφροσύνη, φόβο θεού, ησυχία και φιλαδέλφεια, αγάπη 
και ενότητα «ίνα ώσι εν» αφιερωμένες στην αδιάλειπτη προ¬ 
σευχή και τις διάφορες πνευματικές ασκήσεις. 

β. Οι αδελφές οφείλουν να έχουν αγάπη μεταξύ τους κατά 
τρόπο ευγγελικό και με την ευρύτητα που αποδίδει σε αυτή ο 
Απόστολος των Εθνών Παύλος στο ΙΓ' Κεφάλαιο της Α' προς Κο- 
ρινθίους Επιστολής, αποκλείεται εντελώς η αποκλειστική φιλία 
αδελφής προς αδελφή ή αδελφής προς υποψήφια μοναχή ή αδελ¬ 
φής προς κοσμική. 

γ. Η τάξη πρωτοκαθεδρίας των αδελφών του Ιερού Ησυχα¬ 
στηρίου καθορίζεται από τα πρεσβεία της κουράς. 

δ. Οι αδελφές οφείλουν να προσέρχονται τακτικότητα στο μυ¬ 
στήριο της ιεράς εξομολόγησης για να παίρνουν άφεση αμαρτιών. 
Εκτός από αυτό κάθε αδελφή οφείλει εάν είναι δυνατό καθημερινά 
να αναφέρει στους λογισμούς της την Ηγουμένη για να παίρνει 
πρακτικές συμβουλές και καθοδηγήσεις. 

ε. Οι αδελφές επειδή διάλεξαν την αγγελική πολιτεία πρέπει να 
ασκούν τέλεια υπακοή στην ηγουμένη και το πνευματικό πατέρα 
οι οποίοι έχουν τύπον τον Σωτήρα Χριστό. 

στ. Οι αδελφές προσφωνούν την ηγουμένη με την οσιακή επω¬ 
νυμία «Γερόντισσα» και μεταξύ τους προσφωνούνται με την επω¬ 
νυμία «αδελφή» και το όνομα κάθε μιας. 

ζ. Οι αδελφές είναι υποχρεωμένες να προσέρχονται πάντοτε 
και εγκαίρως στις Ιερές ακολουθίες του Ιερού Ησυχαστηρίου, την 
κοινή τράπεζα και τις γενικές συνελεύσεις της αδελφότητας και 
στις συνάξεις που συζητιούνται γενικής φύσεως θέματα και προ¬ 
βλήματα του Ιερού Ησυχαστηρίου ή γίνεται διδασκαλία Πατε- 
ρική από την Ηγουμένη ή τον Πνευματικό. 

η. Οι αδελφές πρέπει κατά την ώρα της κοινής λατρείας να εί¬ 
ναι όρθιες ή να κάθονται τις ώρες που επιτρέπει το τυπικό με σε¬ 
μνότητα, ευλάβεια και φόβο θεού, όπως αρμόζει στην Ιερότητα 
της λατρείας του χώρου. 

Αυτή που απουσιάζει χωρίς λόγο ή έρχεται αργά στις ακολου¬ 
θίες του Ιερού Ησυχαστηρίου επιπλήσσεται από την Ηγουμένη. 
Σε περίπτωση που επαναλαμβάνει το παράπτωμα τιμωρείται 
σύμφωνα με το άρθρο 28. 

θ. Οι αδελφές σηκώνονται μία ώρα πριν από την έναρξη της 
πρωινής ακολουθίας γιοι να κάνουν τον προσωπικό τους μοναχικό 
κανόνα. 

ι. Οι αδελφές είναι υποχρεωμένες να μετέχουν στις νηστείες 
της Αγίας Ορθόδοξης του Χριστού Εκκλησίας. Τρώνε σιωπηλά 
στην κοινή τράπεζα όπου γίνεται ανάγνωση από το συναξάρι ή 
άλλο πατερικό κείμενο και μόνο με την ευλογία της ηγουμένης 
μπορεί να απουσιάζει μ.ια μοναχή από την κοινή τράπεζα λόγω 
αρρώστιοις ή οιναγκαίας εργασίας. 

ια. Όλες οι αδελφές εκτελούν το διακόνημά τους, που τους έχει 


ανατεθεί, κανένα δε διακόνημα δεν είναι ισόβιο ή αναπόσπαστο. 
Με εισήγηση της Ηγουμένης και απόφαση της Γερόντιας τα δια- 
κονήματα αλλάζουν στις 31 Δεκεμβρίου κάθε χρονιάς, σε μερικά 
όμως μπορούν οι αδελφές να παραμείνούν για περισσότερα χρόνια 
όπως π.χ. η αγιογραφία, το κέντημα. Σε περίπτωση αδυναμίας, 
αρρώστιας ή άγνοιας, μπορεί η Γερόντια με εισήγηση της Ηγου¬ 
μένης να αλλάξει το διακόνημα της αδελφής οποιαδήποτε 
στιγμή. Εάν αδελφή αρνηθή να εκτελέση το διακόνημα που της 
έχη ανατεθεί αδικαιολόγητα κατά την κρίση της Ηγουμένης ση¬ 
μαίνει ανυπακοή ή παράβαση της βασικής αρχής της μοναχικής 
Πολιτείας. 

Η επιμονή στην άρνηση συνεπάγεται επιτίμιο. Εάν κάποια 
αδελφή παρατηρήσει αμέλεια ή κακή λειτουργία σε διακόνημα 
δεν μπορεί να επέμβη η ίδια για να τη διορθώση, αλλά οφείλει να 
την αναφέρει στην Ηγουμένη ή στην αναπληρώτριά της. 

ιβ. Η αδελφή δεν έχει τίποτε δικό" της σύμφωνα με τη θεμελει- 
ώδη αρχή της ακτημοσύνης και επομένως δεν μπορεί να δωρίζει 
κάτι σε άλλη αδελφή ή συγγενικά πρόσωπα ή φτωχούς ή όσους 
έχουν ανάγκη. 

Δώρα ή ευλογίες που προέρχονται από συγγενικά πρόσωπα ή 
γνωστούς, παραδίδονται στο Ιερό Ησυχαστήριο για τις ανάγκες 
του. 

ιγ. Εάν τυχόν υπάρχει ακίνητη περιουσία δόκιμης ή ρασοφό- 
ρας ή μεγαλόσχημης αδελφής ανήκουν κατά ψιλή κυριότητα σε 
αυτές κατά διοίκηση και επικαρπία στη μοναστική αδελφό¬ 
τητα. 

ιδ. Το ντύσιμο των αδελφών και η υπόδεσή τους είναι ομοιό¬ 
μορφη και απλή και αποκλείεται η χρήση πολυτελών ειδών. 

ιε. Ομιλίες κοσμικές ή απρεπή γέλοια ή οτιδήποτε άλλο ταρά¬ 
ξει την κοινοβιακή και μοναστηριακή ησυχία και τάξη δεν επιτρέ¬ 
πονται. 

ιστ. Επισκέψεις αδελφών σε κελλιά άλλων αδελφών και συζη¬ 
τήσεις μεταξύ τους δεν επιτρέπονται χωρίς την ευλογία της 
Ηγουμένης. 

ιζ. Η επικοινωνία αδελφών με συγγενικά πρόσωπα ή επισκέ¬ 
πτες κληρικούς και λαϊκούς επιτρέπεται μόνον μετά από ευλογία 
της Ηγουμένης και για ωρισμένο χρόνο. 

ιη. Η έξοδος από το Ιερό Ησυχαστήριο μιας αδελφής επιτρέπε¬ 
ται μόνον για λόγους υγείας ή για ανάγκες του κοινοβίου και πα- 
ρατείνεται η παραμονή έξω από το Ιερό Ησυχαστήριο μέχρι τρεις 
(3) μέρες μετά από προφορική άδεια της ηγουμένης μέχρι πέντε 
(5) μετά 'από απόφαση της Γεροντίας και γραπτή άδεια της 
Ηγουμένης, πέραν του πενθημέρου μετά από γραπτή άδεια του 
οικείου επισκόπου που δίνεται με εισήγηση της Ηγουμένης. 

Άρθρο 24ο 

Η περιουσία της μοναχής ανήκει κατά διοίκηση και επικαρπία 
στο Ησυχαστήριο. Σε περίπτωση όμως που η μοναχή παρά τις 
υποσχέσεις που έδωσε και τις προσπάθειες που καταβάλλει δεν 
αναπαύεται στο πνεύμα της άσκησης της μοναστικής αδελφότη¬ 
τας και ζητήσει απολυτήριο και διαγράφει από το μοναχολόγιο 
τότε μπορεί αυτοδίκαια να αποκτήσει πάλι τη διοίκηση και επι¬ 
καρπία της πατρικής της ή προσωπικής περιουσίας για να μη κα- 
τηγορείται το Ιερό Ησυχαστήριο ότι εκμεταλλεύεται ξένη περιου¬ 
σία και για να μη γίνεται φιλονικεία με άλλο Ησυχαστήριο ή 
Μονή στην οποία μπορεί αυτή να μεταγραφεί. 

β. Η μοναχή που αποχωρεί μπορεί επίσης να πάρει όλα τα 
ατομικά της είδη που έφερε όταν μπήκε στο Ιερό Ησυχαστήριο ή 
που απέκτησε μετά όπως και τα βιβλία της. 

γ. Εξαίρεση γίνεται εάν αφιέρωσε κάτι στον Ιερό Ναό ή παρέ¬ 
δωσε σε χρήση της αδελφότητας οπότε παραμένουν αυτά στην 
κυριότητα του Ιερού Ησυχαστηρίου. 

δ. Επίσης εάν όταν μπήκε στην αδελφότητα είχε στο όνομά της 
βιβλιάριο καταθέσεων και πρόσφερε τα χρήματα για τις ανάγκες 
του Ιερού Ησυχαστηρίου σε περίπτωση που θα πάρει απολυτήριο 
τίποτε δεν μπορεί να διεκδικήσει αυτή. Η Γερόντια όμως μπορεί 
κατά την κρίση της να προσφέρει στην αδελφή που φεύγει ένα 
χρηματικό ποσό το οποίο κατά την κρίση της γερόντιας έχει ανά- 

γχη και εφ’ όσον επιτρέπουν αυτό τα οικονομικά του Ιερού Ησυ¬ 
χαστηρίου. 

ε. Οποιαδήποτε κινητή ή ακίνητη περιουσία βρέθηκε στην κυ¬ 
ριότητα, νομή και κατοχή αδελφής που απεβίωσε ή που περιήλθε 
σε αυτή από κληρονομιά συγγενή της εξ αίματος ή αγχιστείας 
που είχε πεθάνει πριν απ’ αυτή, την οποία κληρονομιά δεν μπό¬ 
ρεσε να αποδεχθεί όσο ζούσε, όταν περιήλθε σε αυτή μπορεί το 
Ιερό Ησυχαστήριο που εκπροσωπείται νόμιμα να αποδεχτεί αυτή 
κατά πλήρη κυριότητα, νομή και κατοχή για λογαριασμό της και 
για λογαριασμού του ή πρόκειται να περιέλθει σε αυτή τη μοναχή 
που ήδη απεβίωσε από κληρονομιά όταν πρόκειται να πεθάνει 
συγγενής εξ αίματος ή αγχιστείας μπορεί το Ιερό Ησυχαστήριο να 
την αποδεχτεί αμέσως μετά την πραγματική περιέλευση για λο¬ 
γαριασμό του σύμφωνα με τις ισχύουσες διατάξεις. 

στ. Εάν κάποια αδελφή με τη θέλησή της φύγει από το Ιερό 
Ησυχαστήριο και επιστρέφει μέσα σε ένα μήνα ειλικρινά μετανοη¬ 
μένη γίνεται δεκτή μόνον για μια φορά και εφ’ όσον συμφωνήσουν 
γι’ αυτό ο Πνευματικός της αδελφότητας και η γερόντια. 

Η Μοναχή που επιστρέφει χάνει τη σειρά των πρεσβειών και 
παίρνει την τελευταία θέση στην τάξη που ανήκει (μεγαλόσχη¬ 
μων, μικρόσχημων, ρασοφόρων) μόνον εάν αποφασίσουν γι’ αυτό 
η ηγουμένη και η Γερόντια. 

ζ. Αδικαιολόγητη απουσία πάνω από ένα μήνα από το 
Ησυχαστήριο αποτελεί λόγω οριστικής διαγραφής από το Μονα- 
χολόγιο. 

ΠΟΡΟΙ ΤΟΤ ΙΕΡΟΥ ΗΣΥΧΑΣΤΗΡΙΟΥ 

Άρθρο 25ο 

Πόροι του Ιερού Ησυχαστηρίου είναι οι παρακάτω: 

1. Οι εισφορές σε χρήμα ή οποιοδήποτε άλλο είδος των μονα¬ 
χών που εγκαταβιώνουν στο ησυχαστήριο από το ποσό που δι¬ 
καιούται σε τυχόν αδικαιολόγητη αποχώρησή τους από το ησυ¬ 
χαστήριο να αφαιρέσει αυτό κάθε ποσόν που έχει διατεθεί απ’ 
αυτό γενικά για τη συντήρησή τους κατά το διάστημα της παρα¬ 
μονής τους σ’ αυτό. 

2. Όσα έχουν αφιερωθεί από δωρεά ενόσω ζουν ή εξαιτίας θα¬ 
νάτου ή από διαθήκη χρήματα ή άλλα κινητά πράγματα, όπως 
και τα έσοδά τους στο ησυχαστήριο και όλες οι εισφορές και συν¬ 
δρομές κάθε χριστιανού. 

3. Όσα έχουν αποκτηθεί από εργασία των μελών του ησυχα¬ 
στηρίου (χειροτεχνία, αγιογραφία, ραπτική, υφαντουργική) χρη¬ 
ματικά ποσά. 

Οι παραπάνω όροι χρησιμοποιούνται για τις ανάγκες του ησυ¬ 
χαστηρίου και των μοναχών που ζουν σ’ αυτό, ενώ η ηγουμένη 
και η Γερόντια έχουν την ευθύνη να μεριμνήσουν για τη διαφύ¬ 
λαξη κάποιου τμήματός τους, που τυχόν έμεινε σε κάποια Τρά¬ 
πεζα ή σε Ασφάλεια ή αλλού για να χρησιμοποιηθούν σε έκτακτες 
ανάγκες του ησυχαστηρίου, που τυχόν εμφανισθούν. 

Άρθρο 26ο 

Οι συμβάσεις εκποίησης ακινήτων εκτός αυτών που αποτε¬ 
λούν το συγκρότημα όπου έχει κτιστεί το ησυχαστήριο, τα οποία 
θεωρούνται με τον παρόν ρητά και απόλυτα ως αναπαλλοτρίωτα 
εις το διηνεκές, όπως και οι εκποιήσεις ακινήτων με ανταλλαγή, 
καθώς και δωρεές υποθηκών, δανείων, επένδυσης σε δικά μας ή 
ξένα χρεώγραφα, όπως και οι σχετικές δαπάνες για φιλοκοινωνι- 
κές γενικά πράξεις και βοήθεια που ξεπερνάνε το ποσό των πενή¬ 
ντα χιλιάδων (50.000) δραχμών αποφασίζονται, συμφωνούνται 
και ενεργούνται αποκλειστικά και μόνο με έγκριση της Γερόντιας · 
μετά από εισήγηση σ’ αυτή της ηγουμένης. 

Άρθρο 27ο 

Το ίδρυμα ως προς το διαχειριστικό του μέρος είναι ανεξέλε¬ 
γκτο από μέρους οποιουδήποτε τρίτου και γι’ αυτό είναι αδέ¬ 
σμευτο και αυτοτελές, αφού δεν μπορεί να υπαχθεί σε κάποια 
εξωτερική δικαιοδοσία ή έλεγχο ή δέσμευση για τη σκοπιμότητα 
των δαπανών του και τον τρόπο της χρησιμοποίησης των πόρων 


του, παρά μόνο και αποκλειστικά στα διοικητικά όργανα που 
ιδρύονται και καθιερώνονται με το παρόν (ηγουμένη, επιτροπή, 
Γεροντία, Αδελφότητα), τα οποία και ασκούν άγρυπνα τον έλεγχο 
που επιβάλλεται για τη σκοπιμότητα και νομιμότητα των εξόδων 
και δαπανών του ησυχαστηρίου. 

Η παρούσα διάταξη αποτελεί την άκαμπτη θέληση των ιδρυ- 
τριών κτητόρων του ησυχαστηρίου, και θεωρείται εξαιρετικά και 
απόλυτα ουσιώδης και θεμελιώδης. 

ΠΕΡΙ ΠΕΙΘΑΡΧΙΚΟΥ ΕΛΕΓΧΟΥ 

Άρθρο 28ο 

Τον πειθαρχικό έλεγχο πάνω σε μοναχές έχει κύρια η ηγου¬ 
μένη με την Γερόντια, η οποία απαραίτητα προεδρεύεται από την 
ηγουμένη. Όταν πρόκειται να επιβληθεί η ποινή της οριστικής 
αποβολής κάποιας μοναχής αποφασίζει η ηγουμένη με ολόκληρη 
την αδελφότητα στην οποία προεδρεύει. Τέλος, για τα πειθαρχικά 
παραπτώματα και παραβιάσεις που διαπράττονται κάθε φορά 
από αδελφές του ησυχαστηρίου και οι οποίες συνεπάγονται σύμ¬ 
φωνα με τους θείους και ιερούς κανόνες την έκπτωση της υπαι¬ 
τίου από το μοναχικό σχήμα ή άλλες βαρειές ποινές, αρμόδιος εί¬ 
ναι ο οικείος Μητροπολίτης στον οποίο υποβάλλεται με την μέρι- 
Ιερό μ να της ηγουμένης ο σχετικός φάκελος προς έγκριση και ενέργεια 
των νομίμων. 

Η ηγουμένη αναθέτει κάθε φορά επισταμένη έρευνα και λεπτο¬ 
μερή εξέταση σε ένα από τα μέλη της Γερόντιας, στη συνέχεια κα- 
λεί προς απολογία προφορική μπροστά στη Γερόντια την αδελφή 
που έχει υποπέσει σε παράπτωμα. 

Μετά την απολογία και εφόσον κρίνεται ένοχη, της επιβάλλε¬ 
ται μια από τις ακόλουθες ποινές που προβλέπονται από τα κρα¬ 
τούντα στην ορθόδοξο Εκκλησία θέσμια. ■ ' 

1. Παραίνεση και νουθεσία εμπρός στη Γερόντια και σε περί¬ 
πτωση μη συμμόρφωσης για δεύτερη φορά εμπρός στην αδελφό¬ 
τητα, η οποία συγκαλείται για το λόγο αυτό από τη Γ εροντία. 

2. Κομποσχοίνι. 

3. Ακοινωνησία της κοινής τράπεζας και απομόνωση στο 
κελλί της για 5 έως 30 ημέρες. 

.4. Ελάττωση της κανονικής τροφής και στέρηση της θείας με¬ 
τάληψης. 

5. Παύση από το διακόνημα. 

6. Απώλεια της σειράς της κουράς και μετάταξη της υπαιτίου 
σε κατώτερη τάξη που ορίζεται με απόφαση της Γερόντιας. 

7. Οριστική αποβολή της υπαιτίου από το ησυχαστήριο. 

8. Παραπομπή στον οικείο Μητροπολίτη για εισαγωγή στο 
αρμόδιο εκκλησιαστικό δικαστήριο. 

Οι πρώτες έξι ποινές επιβάλλονται όπως ειπώθηκε από τη Γε¬ 
ρόντια με πρόεδρο την ηγουμένη. Για κάθε περίπτωση καταδίκης 
συντάσσεται χωριστή απόφαση που υπογράφει η Πρόεδρος και η 
Γραμματέας, αντίγραφο της απόφασης δίνεται από τη γραμμα¬ 
τέα νόμιμα στην καταδικασθείσα αδελφή. 

Σαν όμως κάποια αδελφή του ησυχαστηρίου πέσει σε βαρύ πα¬ 
ράπτωμα από μοναχικής άποψης που να επισύρει την ποινή της 
οριστικής αποβολής από το ησυχαστήριο, συγκαλείται τότε με τη 
μέριμνα της Γεροντίας σε έκτακτη συνεδρίαση η αδελφότητα, η 
οποία μετά από λεπτομερή εξέταση της υπόθεσης και απολογία 
της κατηγορουμένης, εάν πεισθεί για την ενοχή της, κατά πλειο- 
ψηφίαν επιβάλλει σ’ αυτήν την ποινή της οριστικής αποβολής από 
το ησυχαστήριο και απομάκρυνσης της υπαιτίου. Η σχετική από¬ 
φαση αιτιολογημένη όπως πρέπει, υπογράφεται από την πρόεδρο 
και τη γραμματέα της αδελφότητας, αντίγραφο επισημοποιημένο 
από την ηγουμένη υποβάλλεται στον οικείο Μητροπολίτη για τις 
δικές του ενέργειες. Για την παραπομπή στο εκκλησιαστικό δικα¬ 
στήριο ενεργεί και αποφασίζει ο αρμόδιος οικείος Μητροπολίτης 

στον οποίο υποβάλλεται ο φάκελος. 

ΓΕΝΙΚΕΣ ΔΙΑΤΑΞΕΙΣ 
Άρθρο 29ο 

Κάθε έγγραφο του ησυχαστηρίου φέρει την υπογραφή της 
ηγουμένης. Σε περίπτωση που συντάσσεται από τη Γερόντια προ¬ 
στίθεται μετά την υπογραφή της ηγουμένης η φράση «και αι συν 
εμοί εν Χριστό) αδελφαί». 

Άρθρο 30ό 

Το ησυχαστήριο έχει σφραγίδα κυκλική που φέρει στη μέση 
την εικόνα της Ανάληψης του Κυρίου και γύρω κυκλικά τις λέξεις 
«ιερόν γυναικείου ησυχαστήριον η Ανάληψη του Κυρίου, Σκούρτα 
Βοιωτίας». 

Άρθρο 31ο 

Το ησυχαστήριο εκπροσωπείται σε κάθε δικαστήριο και κάθε 
αρχή εκκλησιαστική, δικαστική, διοικητική, φορολογική και 
κάθε Νομικό Πρόσωπο Δημοσίου ή Ιδιωτικού Δικαίου φυσικού 
προσώπου και κάθε οργανισμού Τραπεζικού και οποιασδήποτε 
άλλης φύσης καθώς και στο Ταμείο Παρακαταθηκών και Δα¬ 
νείων από την ηγουμένη και εάν αυτή εμποδίζεται από οποιοδή- 
ποτε λόγο και αιτία από άλλο μέλος της Γερόντιας που διορίζεται 
κάθε φορά με πρακτικό της. 

Άρθρο 32ο 

Όλες οι αδελφές είναι υποχρεωμένες λόγω του κοινοβιακού 
χαρακτήρα του ιδρύματος να τρώνε στην κοινή τράπεζα απαραί¬ 
τητα με επικεφαλής την καθηγουμένη της αδελφότητας. 

Στο κελλί της επιτρέπεται να φάει κάποια μοναχή μετά από 
άδεια τής ηγουμένης, εφόσον είναι άρρωστη σοβαρά. 

Άρθρο 33ο 

Απαγορεύεται απόλυτα στις αδελφές να δέχονται οποιοδήποτε 
δώρο από οποιανδήποτε αιτία χωρίς την ειδική έγκριση της 
ηγουμένης. 

Άρθρο 34ο 

Απαγορεύεται στις αδελφές η κατασκευή και η πώληση μέσα ή 
έξω από το ησυχαστήριο για δικό τους όφελος οποιουδήποτε ερ¬ 
γόχειρου, εικόνας ή κάποιου άλλου αντικειμένου. 

Κάθε ποσό που εισπράττεται από τις μοναχές και από οποιοδή- 
ποτε λόγο παραδίδεται αμέσως στο κοινό ταμείο του ησυχαστη¬ 
ρίου. 

Άρθρο 35ο 

Η άσκηση της αγάπης και της φιλανθρωπίας, η αυστηρή πει¬ 
θαρχία και υπακοή προς τις-ιδρύτριες και όλα τα όργανα διοίκη¬ 
σης του ησυχαστηρίου, η άκρα ταπείνωση και η πρόθυμη εκτέ¬ 
λεση των καθηκόντων και εργασιών που ανατίθενται σε κάθε μέ¬ 
λος του ησυχαστηρίου, η φιλαλληλία και γενικά κάθε άλλη χρι¬ 
στιανική αρετή αποτελούν απαράβατο ηθικό διάγραμμα για τις 
εγκαταβιούσες στο ησυχαστήριο μοναχές και δόκιμες. Αυτή που 
διαβάλλει, που δημιουργεί σκάνδαλα, η κλέφτρα, η ψεύτρα και 
ανυπάκουη, υπόκειται στο πειθαρχικό έλεγχο που ασκείται από 
τα οριζόμενα όργανα διοίκησης του ησυχαστηρίου σύμφωνα με το 
παραπάνω άρθρο 28 του παρόντος. 

Άρθρο 36ο 

Κανείς δεν μπορεί να εισέλθει στο ησυχαστήριο για οποιοδή- 
ποτε λόγο χωρίς ειδική άδεια της ηγουμένης, έστω κι «ν πρόκει¬ 
ται για πρόσωπα που συνδέονται με συγγένεια με τις αδελφές του 
ησυχαστηρίου. 

Σ’ αυτούς που παίρνουν άδεια εισόδου απαγορεύεται απολύ¬ 
τως η άκοσμη και άσεμνη περιβολή και γενικά η απρεπής και μη 
ανάλογη προς την ιδιότητα του χώρου συμπεριφορά τους ως επι¬ 
σκέπτες. Παραμονή για οποιοδήποτε λόγο και διανυκτέρευση στο 
ησυχαστήριο οποιουδήποτε επισκέπτη απαγορεύεται απολύτως 


και επιτρέπεται μόνο κατ’ εξαίρεση με την άδεια της ηγουμένης, 
σε πρόσωπα που έχουν εργασία και ανάγκη συνεννόησης γι’ αυτή 
με τη Διοίκηση του ησυχαστηρίου και αυτών όμως όχι πέρα από 
το χρόνο περάτωσης της εργασίας τους. 

Άρθρο 37ο 

Το ιερό ησυχαστήριο τηρεί τα εξής βιβλία: 

1. Το βιβλίο πρακτικών της Γερόντιας και της αδελφότη¬ 
τας. 

2. Το βιβλίο μοναχών του ησυχαστηρίου (Μοναχολόγιο). 

3. Το βιβλίο δυνάμεως μελών του ησυχαστηρίου. 

4. Το βιβλίο πρωτοκόλλου. 

5. Το βιβλίο εσόδων και εξόδων. 

6. Το βιβλίο ταμείου και 

7. Το βιβλίο κτημάτων του ησυχαστηρίου. 

Τα τέσσερα από τα παραπάνω βιβλία τηρούνται από τη γραμ¬ 
ματέα, τα υπόλοιπα τρία από την ταμία. Τις εγγραφές σε όλα γε¬ 
νικά τα βιβλία εποπτεύει η ηγουμένη του ησυχαστηρίου. 

Ο ΠΝΕΥΜΑΤΙΚΟΣ ΤΟΥ ΙΕΡΟΥ ΗΣΥΧΑΣΤΗΡΙΟΥ 

Άρθρο 38ο 

Καθήκοντα εφημερίου και πνευματικού εκτελεί Ιερομόναχος 
που διορίζεται από τον οικείο Μητροπολίτη με πρόταση της Γερο- 
ντίας. Αυτός θα μισθοδοτείται και θα διατρέφεται από το ιερό 
ησυχαστήριο, θα διαμένει όμως σε χώρο έξω απ’ αυτό που διαμέ¬ 
νουν οι αδελφές μοναχές και δεν θα έχει καμία ανάμειξη στα της 
διοικήσεων και διαχειρήσεως του ιερού ησυχαστηρίου. Ο πνευμα¬ 
τικός εξομολογεί, τελεί εφημεριακά καθήκοντα όποτε μπορεί, συ¬ 
νεργάζεται με την ηγουμένη για κάθε θέμα που ανακύπτει μέσα 
στην αδελφότητα και εάν το απαιτούν οι ανάγκες των αδελφών, 
τελεί συνάξεις που συγκαλούνται από την ηγουμένη κατά τις , 
οποίες συμβουλεύει τις αδελφές για την καλύτερη πνευματική 
επίδοση και πρόοδο. 

Κατά παράκληση της αδελφότητας πρώτος και ισόβιος πνευ¬ 
ματικός του ησυχαστηρίου διορίζεται από τον Σεβασμιώτατο 
Μητροπολίτη Θηβών και Λεβαδείας ο αρχιμανδρίτης Π. ΠΟΛΥ¬ 
ΚΑΡΠΟΣ ΧΡΥΣΙΚΟΣ ο οποίος είναι ο εμπνευστής και δημιουρ¬ 
γός του όλου έργου, ακόμη και με δικές του δαπάνες γι’ αυτό το 
σκοπό, στον οποίο οφείλει η αδελφότητα δια βίου υπακοή και ευ¬ 
γνωμοσύνη. 

Άρθρο 39ο. 

Το ιερό ησυχαστήριο γιορτάζει την Πέμπτη της Αναλύψεως 
του Κυρίου. 

Άρθρο 40ο. 

Το ιερό ησυχαστήριο θεωρείται ότι βρίσκεται σε ενέργεια και 
λειτουργία κι αν ακόμη επιζούν δύο (2) μόνο μέλη του. Κι αν 
ακόμη εκλείψουν κι αυτά δεν μπορεί οπωσδήποτε να διαλυθεί, 
πριν περάσουν τουλάχιστον δύο (2) χρόνια κατά τα οποία θα θεω¬ 
ρείται κατά ρητή και απαράβατη θέληση των ιδρυτριών του ότι 
έχει διακόψει τη λειτουργία του, ενώ επιτηρεί την περιουσία του 
και τα έσοδα και τα εισπράττει υπεύθυνα κατάλληλο πρόσωπο, το 
οποίο με αίτηση της μοναχής που έχει απομείνει στο ησυχαστήριο 
ή κι αν ακόμη πεθάνει κι αυτή, αυτεπάγγελτα με αίτηση καθενός 
που έχει έννομο συμφέρον από τον, οικείο Μητροπολίτη. 

Ο εν λόγω επιτηρητής του ιδρύματος είναι υποχρεωμένος να 
καταθέτει στην Εθνική Τράπεζα της Ελλάδας με ευθύνη του στο 
όνομα του ιδρύματος κάθε ποσό που εισπράττεται απ’ αυτόν από 
τα έσοδα περιουσίας του ιδρύματος. 

Εάν κατά τη διάρκεια της διετίας εμφανισθούν για εγκαταβί- 
ωση δύο (2) τουλάχιστον μοναχές, πρέπει αυτές να γίνουν δεκτές 
από τον επιτηρητή και να εγγραφούν στο σχετικό βιβλίο των με¬ 
λών του. Μετά την εγγραφή τους και την επανάληψη της λειτουρ¬ 
γίας του ιδρύματος βάσει του παρόντος καταστατικού υποχρεώ¬ 
νεται αμέσως ο επιτηρητής χωρίς κάποια αντίρρηση ή δυστροπία 
να παραδώσει σ’ αυτές όλη τη περιουσία του ιδρύματος που υπάρ- 

χει αφού συντάξει Πρωτόκολο και να αποχωρήσει απ’ αυτό ανα- 
φέροντας τούτο με αίτησή του στον οικείο Μητροπολίτη προς 
γνώση του έχοντας το δικαίωμα να ζητήσει την καταβολή της 
αποζημίωσης από τον Μητροπολίτη που καθορίζεται ανάλογα με 
τις υπηρεσίες του που πρόσφερε και την οποία δίκαια και εύλογα 
έχει την υποχρέωση το ίδρυμα να καταβάλει σ’ αυτόν. 

Τυχόν άρνηση του επιτηρητή για την εγκαταβίωση μοναχών 
που εμφανίστηκαν δημιουργεί σοβαρή του ευθύνη και έχουν δι¬ 
καίωμα οι εμφανιζόμενες μοναχές να ζητήσουν την εγκαταβίωσή 
τους με προσφυγή των στον αρμόδιο Μητροπολίτη, ο οποίος τις 
εγκαθιστά στο ησυχαστήριο. 

Εάν όμως και μετά την παρέλευση της διετίας δεν εμφανισθεί 
καμία μοναχή για εγκαταβίωση στο ίδρυμα, τότε αυτό θεωρείται 
αυτοδίκαια ότι έχει διαλυθεί και όλη η υπάρχουσα κινητή και ακί¬ 
νητη περιουσία του περιέρχεται στην ιερά Μητρόπολη Θηβών και 
Λεβαδείας για να χρησιμοποιηθεί για παρεμφερή σκοπό. 

Άρθρο 41ο. 

Το παρόν καταστατικόν δεν μπορεί να τροποποιηθεί ή να μετα¬ 
βληθεί από οποιοδήποτε λόγο και αιτία εις το διηνεκές κατά τις 
θεμελιώδεις και ουσιώδεις του διατάξεις παρά μόνο από τις αρχι¬ 
κές ιδρύτριες και δωρήτριες εφόσον ζουν αυτές και συναίνεσαν σ’ 
αυτό αφού συναινέσει συγχρόνως και η αδελφότητα κατά πλειο- 
ψηφία των 4/5 αυτής. Κατά τις μη ουσιώδεις και θεμελιώδεις 
διατάξεις επιτρέπεται η τροποποίηση εάν αποφασισθεί από την 
ολομέλεια των 4/5 της αδελφότητας μετά από παρέλευση όμως 
τουλάχιστον τριετίας από την υπογραφή του παρόντος. 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 42ο. 

Σε περίπτωση κατά την οποία ο αριθμός των εγκαταβιουσών 
στο ησυχαστήριο αδελφών μοναχών είναι μικρότερος των δέκα 
(10) η τριμελής μαζί με την ηγουμένη επιτροπή συχωνεύεται με 
τη Γεροντία και η τελευταία αυτή ασκεί τα καθήκοντα που αναφέ- 
ρονται στο παρόντα κανονισμό επειδή ανήκουν στη δικαιοδοσία 
της επιτροπής. Αμέσως όμως μόλις ο αριθμός των μοναχών 
υπερβή τις δέκα (ίΟ) αυτοδίκαια επανέρχονται σε ισχύ οι διατά¬ 
ξεις περί επιτροπής του παρόντος καταστατικού και διαχωρίζο¬ 
νται ακολούθως οι αρμοδιότητες των δύο οργάνων επιτροπής και 
Γερόντιας. 

Άρθρο 43ο. 

Κατά την πρώτη διετία από τη λειτουργία του ησυχαστηρίου 
ορίζεται ως ηγουμένη του ιερού ησυχαστηρίου η από τις ιδρύτριες 


Παρασκευή Ρούσσου. Επίσης σαν μέλη της πρώτης Γερόντιας 
του ιερού ησυχαστηρίου ορίζονται από την ίδρυσή του και εξής για 
τη πρώτη διετία οι: 1) Ερασμία Κυριακοπούλου, 2) Ευαγγελία 
Κυριακοπούλου και 3) Βασιλική Φιλίππου. 

Όλες οι παραπάνω όπως και η· Καθηγουμένη δεν μπορούν να 
παυθούν παρά μόνο εάν αρρωστήσουν σοβαρά και καταστούν ανί¬ 
κανες σωματικά και πνευματικά για την άσκηση των καθηκό¬ 
ντων τους ή πέσουν σε εξαιρετικά σοβαρό παράπτωμα για τα 
οποία αποφασίζει αμετάκλητα η αδελφότητα που συγκαλείται νό¬ 
μιμα από τη Γερόντια. 

Η ηγουμένη μαζί με τη πρώτη Γερόντια έχει την υποχρέωση 
να διεξάγει εκλογές σύμφωνα με τα οριζόμενα στο παρόν Κατα¬ 
στατικό για την εκλογή της ηγουμένης και τής Γεροντίας. Στις 
εκλογές αυτές συμμετέχουν όλες οι αδελφές οι εγκατεστημένες 
στο κοινόβιο την ημέρα στης εκλογής. 

Στον Υπουργό Εθνικής Παιδείας και Θρησκευμάτων αναθέ¬ 
τουμε, τη δημοσίευση και εκτέλεση του παρόντος διατάγμα¬ 
τος- 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ...... 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ' . . _ 

ΓΕΩΡΓΙΟΣ Α. ΠΑΠΑΙΜΔΡΕΟΥ 
--- 

Δ ΙΟΡΘΩΣΕΙΣ ΣΦΑΛΜΑΤΩ Ν 

. ( 2 ) 

Στο Π.Δ/γμα 491/5.10.88, σχετικά με τον Κανονισμό του 
Ταμείου Αλληλοβοήθειας Προσωπικού Οργανισμού Σιδηροδρό¬ 
μων Ελλάδος που δημοσιεύτηκε στο ΦΕΚ 224/5.10.88 (τεύχος 
Α’) γίνονται οι παρακάτω διορθώσεις σφαλμάτων: 

α) Στο ΚΕΦΑΛΑΙΟ Ζ’ ΠΟΡΟΙ ΑΠΟΘΕΜΑΉΚΟ, ΙΣΟΛΟ¬ 
ΓΙΣΜΟΣ - ΕΛΕΓΧΟΣ, αντί του εσφαλμένου «... Άρθρο 26 Πό¬ 
ροι του Ταμείου ...» τίθεται το ορθό «... Άρθρο 25 Πόροι του Τα¬ 
μείου ...». 

β) Στο πρώτο στίχο του εδαφίου β’ της παραγρ.Τ του άρθρου 
25 αντί του εσφαλμένου «... Από την μηνιαία εισφορά των από 
1.7.77 και στό εξής ...» τίθεται το ορθό «... Από την μηνιαία ει¬ 
σφορά των από 1.7.71 και στο εξής ...... ' 

(Από το Υπ. Υγείας, Πρόνοιας καί Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





